b"\n_START_ARTICLE_\nJordi Juan i Raja\n_START_SECTION_\nBiografia\n_START_PARAGRAPH_\nLlicenciat en Ci\xc3\xa8ncies de la Informaci\xc3\xb3 a la Universitat Aut\xc3\xb2noma de Barcelona l'any 1987, va cursar els estudis de doctorat a la Facultat de Ci\xc3\xa8ncies de la Informaci\xc3\xb3 Blanquerna, de la Universitat Ramon Llull de Barcelona._NEWLINE_A la d\xc3\xa8cada de 1980, Juan va exercir com a redactor en diferents cap\xc3\xa7aleres, primer en Diario de Barcelona i despr\xc3\xa9s en Avui, El Peri\xc3\xb3dico de Catalunya, El Pa\xc3\xads, El Observador i La Vanguardia. El 2000 \xc3\xa9s nomenat redactor en cap de Societat i Vivir i el 2002 \xc3\xa9s nomenat subdirector d'informaci\xc3\xb3 del diari fins al 2007, moment en qu\xc3\xa8 \xc3\xa9s ascendit a director adjunt de La Vanguardia, c\xc3\xa0rrec que ocupar\xc3\xa0 fins al 2009._NEWLINE_El maig de 2009, Juan entra com a director de relacions institucionals i comunicaci\xc3\xb3 a l'aerol\xc3\xadnia Spanair, c\xc3\xa0rrec que ocupar\xc3\xa0 fins al gener de 2012, quan la companyia va deixar d'operar. Des de setembre de 2011 fins a mar\xc3\xa7 de 2013 dirigeix l'ag\xc3\xa8ncia de comunicaci\xc3\xb3 InterM\xc3\xa8dia. L'abril del 2013 funda l'ag\xc3\xa8ncia de comunicaci\xc3\xb3 Vitamine._NEWLINE_Al 2015 torna a La Vanguardia com a director de continguts de l'edici\xc3\xb3 digital del diari i actualment \xc3\xa9s vicedirector del diari._NEWLINE_Jordi Juan va ser professor de redacci\xc3\xb3 period\xc3\xadstica en la Facultat de Ci\xc3\xa8ncies de la Comunicaci\xc3\xb3 Blanquerna de la\xc2\xa0Universitat Ramon Llull\xc2\xa0entre\xc2\xa01997\xc2\xa0i\xc2\xa02006."